**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL PRISIDĖJIMO PRIE BIUDŽETINĖS ĮSTAIGOS KAIŠIADORIŲ ŠVIETIMO IR SPORTO CENTRO VYKDOMO PROJEKTO ,,AKTYVŪS SENJORAI“ FINANSAVIMO**

2025 m. gruodžio d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 13 punktu, Kaišiadorių rajono savivaldybės 2025–2027 metų strateginio veiklos plano, patvirtinto Kaišiadorių rajono savivaldybės tarybos 2025 m. vasario 20 d. sprendimu Nr. V17E-26 ,,Dėl Kaišiadorių rajono savivaldybės 2025–2027 metų strateginio veiklos plano patvirtinimo“, Investicijų, ūkio ir teritorijų planavimo programos 05.04.01.02 priemone ,,Vietos veiklos grupių strategijų įgyvendinimas ir projektų pareiškėjų, kurie gauna finansavimą iš ES ir kitų programų, dalinis rėmimas“, atsižvelgdama į Lietuvos Respublikos vidaus reikalų ministro 2025 m. spalio 16 d. įsakymą Nr. 1V-728 „Dėl finansavimo skyrimo projektams, pateiktiems pagal 2022–2030 metų plėtros programos valdytojos Lietuvos Respublikos vidaus reikalų ministerijos viešojo valdymo plėtros programos pažangos priemonę Nr. 01-004-08-04-01 „Didinti visuomenės įsitraukimą į vietos problemų sprendimą“ ir į biudžetinės įstaigos Kaišiadorių švietimo ir sporto centro 2025 m. lapkričio 19 d. prašymą Nr. SD-661 „Dėl prisidėjimo prie projekto „Aktyvūs senjorai“, Kaišiadorių rajono savivaldybės taryba n u s p r e n d ž i a:

1. Pritarti biudžetinės įstaigos Kaišiadorių švietimo ir sporto centro vykdomam projektui ,,Aktyvūs senjorai“ (toliau – Projektas).
2. Prisidėti prie biudžetinės įstaigos Kaišiadorių švietimo ir sporto centro vykdomo Projekto finansavimo ne daugiau kaip 7,5 proc.
3. Įgalioti Kaišiadorių rajono savivaldybės administracijos direktorių, o jo nesant – jį pavaduojantį Administracijos darbuotoją pasirašyti dokumentus, susijusius su Projekto įgyvendinimu.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Albina Keblikaitė

Suderinta:

Violeta Grajauskienė Asta Masaitienė Audronė Litvinskaitė Ieva Šadurskienė Karolis Petkevičius Ignas Simonaitis

**SPRENDIMO**

**,,DĖL PRISIDĖJIMO PRIE BIUDŽETINĖS ĮSTAIGOS KAIŠIADORIŲ ŠVIETIMO IR SPORTO CENTRO VYKDOMO PROJEKTO ,,AKTYVŪS SENJORAI“ FINANSAVIMO“**

**PROJEKTO AIŠKINAMASIS RAŠTAS**

2025 m. gruodžio d.

Kaišiadorys

**1. PROJEKTO TIKSLAI IR UŽDAVINIAI**

Sprendimo projektas teikiamas, atsižvelgiant į Lietuvos Respublikos vidaus reikalų ministro 2025 m. spalio 16 d. įsakymą Nr. 1V- 728 „Dėl finansavimo skyrimo projektams, pateiktiems pagal 2022–2030 metų plėtros programos valdytojos Lietuvos Respublikos vidaus reikalų ministerijos viešojo valdymo plėtros programos pažangos priemonę Nr. 01-004-08-04-01 „Didinti visuomenės įsitraukimą į vietos problemų sprendimą“ ir į biudžetinės įstaigos Kaišiadorių švietimo ir sporto centro 2025 m. lapkričio 19 d. prašymą Nr. SD-661 „Dėl prisidėjimo prie projekto „Aktyvūs senjorai“.

Projekto „Aktyvūs senjorai“ (toliau – Projektas) tikslas – prisidėti prie Kaišiadorių miesto senyvo amžiaus asmenų psichologinės ir fizinės gerovės, siekiant mažinti socialinę atskirtį. Tikslinė grupė – senyvo amžiaus asmenys, gyvenantys Kaišiadorių mieste.

Numatomos projekto veiklos: fizinio aktyvumo veiklos senjorams, edukacija „Tapyba ant šilko“, užsiėmimas „Macrame technika“, dailės terapijos užsiėmimai, tapyba ant porcelianinio puodelio, edukacija „Gauromečio fermentavimas“, grupinė terapija su psichoterapeutu, kultūrinės-pažintinės išvykos, anglų kalbos kursų užsiėmimai, koncertai, maisto gamybos seminarai, įrangos ir reikalingų priemonių veikloms vykdyti įsigijimas.

Planuojama bendra Projekto vertė – 44 055,14 Eur su PVM. ES fondų lėšų suma – 40 751,00 Eur. Paramos intensyvumas – iki 92,5 proc. Kaišiadorių rajono savivaldybės prisidėjimas prie Projekto yra ne daugiau kaip 7,5 proc. – 3 304,14 Eur.

**2. LĖŠŲ POREIKIS IR ŠALTINIAI**

-----

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

-----

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Biudžetinės įstaigos Kaišiadorių švietimo ir sporto centro 2025 m. lapkričio 19 d. prašymas Nr. SD-661 „Dėl prisidėjimo prie projekto „Aktyvūs senjorai“.

Strateginio planavimo ir investicijų skyriaus vyr. specialistė Albina Keblikaitė