**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL PRISIDĖJIMO PRIE ASOCIACIJOS DOVAINONIŲ BENDRUOMENĖS VYKDOMO PROJEKTO ,,IŠMANIOJI ŽAIDIMŲ IR SPORTO ERDVĖ“ FINANSAVIMO**

2025 m. gruodžio d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 13 punktu, Kaišiadorių rajono savivaldybės 2025–2027 metų strateginio veiklos plano, patvirtinto Kaišiadorių rajono savivaldybės tarybos 2025 m. vasario 20 d. sprendimu Nr. V17E-26 ,,Dėl Kaišiadorių rajono savivaldybės 2025–2027 metų strateginio veiklos plano patvirtinimo“, Investicijų, ūkio ir teritorijų planavimo programos 05.04.01.02 priemone ,,Vietos veiklos grupių strategijų įgyvendinimas ir projektų pareiškėjų, kurie gauna finansavimą iš ES ir kitų programų, dalinis rėmimas“, atsižvelgdama į Kaišiadorių rajono vietos veiklos grupės „Sumanūs kaimai“ 2025 m. kvietimą, kuris parengtas remiantis Lietuvos žemės ūkio ir kaimo plėtros 2023–2027 metų strateginio plano intervencinėmis priemonėmis „Sumanieji kaimai“ įgyvendinimo taisyklėmis, kuriame nurodyta galima paramos, skiriamos pareiškėjams, lyginamoji dalis (iki 40 proc.), ir į asociacijos Dovainonių bendruomenės 2025 m. lapkričio 19 d. prašymą ,,Dėl bendradarbiavimo teikiant ir įgyvendinant vietos projektą „Išmanioji žaidimų ir sporto erdvė“, Kaišiadorių rajono savivaldybės taryba n u s p r e n d ž i a:

1. Pritarti Kaišiadorių rajono savivaldybės administracijos dalyvavimui partnerio teisėmis asociacijos Dovainonių bendruomenės vykdomame projekte ,,Išmanioji žaidimų ir sporto erdvė“ (toliau – Projektas).
2. Prisidėti prie asociacijos Dovainonių bendruomenės vykdomo Projekto finansavimo ne daugiau kaip 55 proc.
3. Įgalioti Kaišiadorių rajono savivaldybės administracijos direktorių, o jo nesant – jį pavaduojantį Administracijos darbuotoją pasirašyti dokumentus, susijusius su Projekto įgyvendinimu.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Albina Keblikaitė

Suderinta:

Violeta Grajauskienė Asta Masaitienė Audronė Litvinskaitė Ieva Šadurskienė Karolis Petkevičius Ignas Simonaitis

**SPRENDIMO**

**,,DĖL PRISIDĖJIMO PRIE ASOCIACIJOS DOVAINONIŲ BENDRUOMENĖS VYKDOMO PROJEKTO ,,IŠMANIOJI ŽAIDIMŲ IR SPORTO ERDVĖ“ FINANSAVIMO“**

**PROJEKTO AIŠKINAMASIS RAŠTAS**

2025 m. gruodžio d.

Kaišiadorys

**1. PROJEKTO TIKSLAI IR UŽDAVINIAI**

Sprendimo projektas teikiamas, atsižvelgiant į Kaišiadorių rajono vietos veiklos grupės „Sumanūs kaimai“ 2025 m. kvietimą, kuris parengtas remiantis Lietuvos žemės ūkio ir kaimo plėtros 2023–2027 metų strateginio plano intervencinėmis priemonėmis „Sumanieji kaimai“ įgyvendinimo taisyklėmis, kuriame nurodyta galima paramos, skiriamos pareiškėjams, lyginamoji dalis (iki 40 proc.), ir į asociacijos Dovainonių bendruomenės 2025 m. lapkričio 19 d. prašymą ,,Dėl bendradarbiavimo teikiant ir įgyvendinant vietos projektą „Išmanioji žaidimų ir sporto erdvė“.

Įgyvendinant projektą ,,Išmanioji žaidimų ir sporto erdvė“ (toliau – Projektas), planuojama sutvarkyti ir įveiklinti visuomeninės paskirties žemės sklypą, kuriame įrengta krepšinio aikštelė, tam reikia įrengti apšvietimą, išlyginti likusį žemės plotą, įrengiant grunto atraminę sienelę, siekiant, kad krepšinio aikštelės pagrindas, esantis skirtingame aukštyje, ilgai ir patikimai tarnautų. Paruošti pagrindą vaikų žaidimų aikštelei, kurioje bus įrengtos sūpynės, laipynė su čiuožykla, sporto treniruokliai, suoliukai, įrengtas basakojų takas.

Projekto tikslas – sukurti ir plėtoti išmanią, edukacinę sporto ir laisvalaikio infrastruktūrą Dovainonių kaime, užtikrinant įvairaus amžiaus gyventojų – vaikų, jaunimo, suaugusiųjų ir senjorų – fizinio aktyvumo, mokymosi ir bendruomeniškumo didėjimą ir stiprinant socialinius ryšius per inovatyvias, prieinamas ir tvarias paslaugas.

Planuojama bendra Projekto vertė – 58 059,10 Eur su PVM. Kaišiadorių rajono vietos veiklos grupės „Sumanūs kaimai“ 2025 metų kvietime numatoma skirti Projekto įgyvendinimui 23 223,64 Eur, finansavimo intensyvumas – iki 40 procentų. Kaišiadorių rajono savivaldybės administracijos dalinis finansavimas sudarys ne daugiau kaip 31 835,46 Eur, tai yra ne daugiau kaip 54,83285 procento visos Projekto vertės. Asociacijos Dovainonių bendruomenės nuosavas prisidėjimas prie Projekto – iki 3 000,00 Eur, tai sudaro 5,167149 procento visos Projekto vertės.

**2. LĖŠŲ POREIKIS IR ŠALTINIAI**

-----

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

-----

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Asociacijos Dovainonių bendruomenės 2025 m. lapkričio 19 d. prašymas ,,Dėl bendradarbiavimo teikiant ir įgyvendinant vietos projektą „Išmanioji žaidimų ir sporto erdvė“.

Strateginio planavimo ir investicijų skyriaus vyr. specialistė Albina Keblikaitė