**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI ,,DVIRAČIŲ TAKO ĄŽUOLYNO GATVĖJE** **ĮRENGIMAS“**

2025 m. gruodžio d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 13 punktu, 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos pažangos priemonės Nr. 10-001-06-01-02 „Skatinti darnų judumą“ aprašo, patvirtinto Lietuvos Respublikos susiekimo ministro 2024 m. birželio 6 d. įsakymu Nr. 3-189 ,,Dėl 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos pažangos priemonės Nr. 10-001-06-01-02 „Skatinti darnų judumą“ aprašo patvirtinimo“, 3 priedu, Kaišiadorių rajono savivaldybės taryba n u s p r e n d ž i a:

* 1. Pritarti Kaišiadorių rajono savivaldybės administracijos teikiamam projektui ,,Dviračių tako Ąžuolyno gatvėje įrengimas“ (toliau – Projektas).
  2. Prisidėti prie Projekto finansavimo ne mažiau kaip 15 proc. visų tinkamų finansuoti Projekto išlaidų.
  3. Padengti netinkamas finansuoti, tačiau šiam Projektui įgyvendinti būtinas išlaidas, ir tinkamas išlaidas, kurių nepadengia Projekto finansavimas.
  4. Pavesti Kaišiadorių rajono savivaldybės administracijai įgyvendinant Projektą atlikti statytojo (užsakovo) funkcijas.
  5. Įpareigoti Kaišiadorių rajono savivaldybės administraciją užtikrinti Projekto tęstinumą 5 metus po Projekto įgyvendinimo pabaigos.
  6. Įgalioti Kaišiadorių rajono savivaldybės administracijos direktorių, o jo nesant – jį pavaduojantį Savivaldybės administracijos darbuotoją pasirašyti dokumentus, susijusius su Projekto įgyvendinimu.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja Viktorija Skaidrutė Dainauskaitė

Suderinta:

Violeta Grajauskienė Asta Masaitienė Ieva Šadurskienė Audronė Litvinskaitė

Karolis Petkevičius Ignas Simonaitis

**SPRENDIMO**

**„DĖL PRITARIMO PROJEKTUI ,,DVIRAČIŲ TAKO ĄŽUOLYNO GATVĖJE** **ĮRENGIMAS“ PROJEKTO**

**AIŠKINAMASIS RAŠTAS**

2025 m. gruodžio d.

Kaišiadorys

**1. PROJEKTO TIKSLAI IR UŽDAVINIAI**

Sprendimo projektas teikiamas, vadovaujantis 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos pažangos priemonės Nr. 10-001-06-01-02 „Skatinti darnų judumą“ aprašo 3 priedu ir atsižvelgiant į Centrinės projektų valdymo agentūros 2025 m liepos 9 d. kvietimą „Kaišiadorių rajono bevariklio transporto infrastruktūros įrengimas“. Pagal šią priemonę planuojamas įgyvendinti projektas apima veiklas:

Dviračių tako Ąžuolyno gatvėje nuo sankryžos su valstybinės reikšmės keliu Nr. 142 iki sankryžos su Vladikiškių g. Kaišiadorių m. įrengimas (dviračių tako ilgis – 0,902 km; pėsčiųjų-dviračių tako plotis – 2,50 m). Vietose, kur žmonių srautai kerta važiuojamąją dalį, projektuojami nuleisti borteliai judėjimo negalią turinčių žmonių poreikiams.



1 pav. Dviračių takas Ąžuolyno g., Kaišiadorių m., Kaišiadorių r.

**2. LĖŠŲ POREIKIS IR ŠALTINIAI**

Didžiausia galima projekto finansuojama dalis negali viršyti 85 proc. visų tinkamų finansuoti projekto išlaidų.

Planuojama bendra projekto vertė – 301 670,96 Eur su PVM, iš jų – 256 420,32 Eur su PVM ES paramos lėšos. Savivaldybės prisidėjimo iš biudžeto lėšų poreikis ne mažiau kaip 15 proc. – 45 250, 64 Eur su PVM.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

-

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

**-**

Strateginio planavimo ir investicijų skyriaus specialistė Viktorija Skaidrutė Dainauskaitė