**Projektas**

**KAIŠIADORIŲ RAJONO SAVIVALDYBĖS TARYBA**

# SPRENDIMAS

**DĖL** **KELEIVIŲ VEŽIMO KELIŲ TRANSPORTU REGULIARIAISIAIS REISAIS VIETINIO (PRIEMIESTINIO) REGULIARAUS SUSISIEKIMO MARŠRUTAIS TARIFŲ DYDŽIŲ, KONKREČIŲ BILIETŲ KAINŲ IR VIETINIO (MIESTO) REGULIARAUS SUSISIEKIMO MARŠRUTAIS BILIETŲ KAINŲ NUSTATYMO**

# 2025 m. d. Nr. V17E-

### Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos kelių transporto kodekso 16 straipsnio 2 dalimi, Lietuvos Respublikos viešojo keleivinio transporto lengvatų įstatymo 5, 6, 7 straipsniais, atsižvelgdama į tai, kad nuo 2026 m. sausio 1 d. keičiasi Lietuvos Respublikos pridėtinės vertės mokesčio įstatymo 19 straipsnio 3 dalis, į savivaldybės įmonės „Kaišiadorių paslaugos“ 2025 m. gruodžio 2 d. prašymą Nr. S-343 „Dėl keleivių vežimo kelių transportu reguliariaisiais reisais vietinio (priemiestinio) reguliaraus susisiekimo maršrutais tarifų dydžių, konkrečių bilietų kainų ir vietinio (miesto) reguliaraus susisiekimo maršrutais bilietų kainų nustatymo“, Kaišiadorių rajono savivaldybės taryba n u s p r e n d ž i a:

1. Nustatyti už keleivių vežimąreguliariais reisais vietinio (priemiestinio) susisiekimo maršrutais tarifo dydį – 0,12 euro be pridėtinės vertės mokesčio už vieną nuvažiuotą keleivio kilometrą.
2. Nustatyti važiavimo vietinio (miesto) reguliaraus susisiekimo maršrutais bilietų kainas su pridėtinės vertės mokesčiu:

2.1. vienkartinio bilieto, įsigyjamo autobuse – 1,10 Eur;

2.2. vienkartinio bilieto, įsigyjamo autobuse su 50 % lengvata – 0,55 Eur;

2.3. vienkartinio bilieto, įsigyjamo autobuse su 80 % lengvata – 0,22 Eur;

2.4. terminuoto bilieto mėnesiui miesto maršrutuose darbo dienomis – 37,40 Eur;

2.5. terminuoto bilieto mėnesiui darbo dienomis su 50 % lengvata – 18,70 Eur;

2.6. terminuoto bilieto mėnesiui darbo dienomis su 80 % lengvata – 7,48 Eur;

2.7. terminuoto bilieto kalendoriniam mėnesiui – 49,50 Eur;

2.8. terminuoto bilieto kalendoriniam mėnesiui su 50 % lengvata – 24,75 Eur;

2.9. terminuoto bilieto kalendoriniam mėnesiui su 80 % lengvata – 9,90 Eur.

1. Nustatyti vietinio (priemiesčio) reguliaraus susisiekimo maršrutuose bilietų kainas su pridėtinės vertės mokesčiu:

3.1. mažiausia bilieto kaina priemiestinio susisiekimo maršrutuose – 0,90 Eur;

3.2. terminuotam kalendorinio mėnesio bilietui taikoma 20 % nuolaida nuo bilieto kainos.

1. Nustatyti, kad keleivių vežimo vietinio (priemiestinio) reguliaraus susisiekimo maršrutais galutinės bilietų kainos gali būti apvalinamos 0,10 Eur tikslumu.
2. Pripažinti netekusiu galios Kaišiadorių rajono savivaldybės tarybos 2024 m. birželio 27 d. sprendimą Nr. V17E-190 „Dėl keleivių vežimo kelių transportu vietinio reguliaraus susisiekimo maršrutais tarifo ir bilietų kainų nustatymo“.
3. Nustatyti, kad šis sprendimas įsigalioja 2026 m. sausio 1 d.

Savivaldybės meras

Sprendimo projektą teikia

Savivaldybės meras Šarūnas Čėsna

Parengė

Ūkio plėtros ir statybos skyriaus patarėjas Rimantas Želvys

Suderinta:

Karolis Petkevičius Tomas Vaicekauskas Darius Jocys

2025-12 2025-12 2025-12

Ieva Šadurskienė Asta Masaitienė

2025-12- 2025-12

**SPRENDIMO „DĖL KELEIVIŲ VEŽIMO KELIŲ TRANSPORTU REGULIARIAISIAIS REISAIS VIETINIO (PRIEMIESTINIO) REGULIARAUS SUSISIEKIMO MARŠRUTAIS TARIFŲ DYDŽIŲ, KONKREČIŲ BILIETŲ KAINŲ IR VIETINIO (MIESTO) REGULIARAUS SUSISIEKIMO MARŠRUTAIS BILIETŲ KAINŲ NUSTATYMO“ PROJEKTO**

**AIŠKINAMASIS RAŠTAS**

2025 m. gruodžio 5 d.

**1. PROJEKTO TIKSLAI IR UŽDAVINIAI**

Sprendimo projektas parengtas atsižvelgiant į SĮ „Kaišiadorių paslaugos“ 2025 m. gruodžio 2 d. prašymą Nr. S-343 „Dėl keleivių vežimo kelių transportu reguliariaisiais reisais vietinio (priemiestinio) reguliaraus susisiekimo maršrutais tarifų dydžių, konkrečių bilietų kainų ir vietinio (miesto) reguliaraus susisiekimo maršrutais bilietų kainų nustatymo“.

Kaišiadorių rajono savivaldybės taryba paskutinį kartą 2024 m. birželio 27 d. sprendimu Nr. V17E-190 „Dėl tarifo už keleivių vežimą vietiniais reguliaraus susisiekimo autobusų maršrutais nustatymo“ nustatė keleivių vežimo tarifus ir kainas, kurie galioja iki šiol.

Nuo 2026 m. sausio 1 d. pridėtinės vertės mokestis padidėja nuo 9% iki 12 %.

Įmonė, rengdama pasiūlymą Tarybai nustatyti naujus keleivių vežimo tarifus ir bilietų kainas, atsižvelgė į pasikeitusias pajamas ir patiriamas išlaidas.

**2. LĖŠŲ POREIKIS IR ŠALTINIAI**

Kaišiadorių rajono savivaldybės biudžeto lėšų nereikės.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos kelių transporto kodekso 16 straipsnio 2 dalimi. Priėmus šį sprendimą, mažės autobusų maršrutų nuostoliai.

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

PRIDEDAMA. 1. SĮ „Kaišiadorių paslaugos“ 2024 m. gegužės 29 d. prašymo Nr. S-146 su aiškinamuoju raštu kopija.

2. Lyginamasis sprendimo projektas.

Ūkio plėtros ir statybos skyriaus vedėjas Darius Jocys

Ūkio plėtros ir statybos skyriaus patarėjas Rimantas Želvys