Projektas

KAIŠIADORIŲ RAJONO SAVIVALDYBĖS TARYBA

**SPRENDIMAS**

**DĖL VIEŠOSIOS ĮSTAIGOS KAIŠIADORIŲ TURIZMO IR VERSLO INFORMACIJOS CENTRO TEIKIAMŲ VIEŠŲJŲ PASLAUGŲ ĮKAINIŲ SĄRAŠO PATVIRTINIMO**

2025 m. gruodžio 18 d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos smulkiojo ir vidutinio verslo plėtros įstatymo 2 straipsnio 26 dalimi, Kaišiadorių rajono savivaldybės taryba n u s p r e n d ž i a:

1. Patvirtinti Viešosios įstaigos Kaišiadorių turizmo ir verslo informacijos centro teikiamų viešųjų paslaugų įkainių sąrašą (pridedama).

2. Pripažinti netekusiu galios Kaišiadorių rajono savivaldybės tarybos 2019 m. kovo 28 d. sprendimą Nr. V17-46 ,,Dėl viešosios įstaigos Kaišiadorių turizmo ir verslo informacijos centro teikiamų paslaugų įkainių patvirtinimo“.

3. Nustatyti, kad šis sprendimas įsigalioja 2026 m. sausio 2 d.

4. Paskelbti šį sprendimą Teisės aktų registre.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Ligita Pūrienė Asta Masaitienė Ieva Šadurskienė

Tomas Vaicekauskas Karolis Petkevičius

PATVIRTINTA

Kaišiadorių rajono savivaldybės tarybos

2025 m. gruodžio d. sprendimu Nr. V17E-

**VIEŠOSIOS ĮSTAIGOS KAIŠIADORIŲ TURIZMO IR VERSLO INFORMACIJOS CENTRO TEIKIAMŲ VIEŠŲJŲ PASLAUGŲ ĮKAINIŲ SĄRAŠAS**

| Eil. nr. | Paslaugos pavadinimas | Mato vnt. | **Paslaugos kaina, Eur** |
| --- | --- | --- | --- |
|  | MB, IĮ steigimo dokumentų parengimas popierinėje formoje arba generavimas elektroniniu būdu, kai buveinė registruojama ne Kaišiadorių rajone | Kompl. | **30** |
|  | UAB steigimo dokumentų parengimas popierinėje formoje arba generavimas elektroniniu būdu, kai buveinė registruojama ne Kaišiadorių rajone | Kompl. | **40** |
|  | UAB įstatų, MB, IĮ nuostatų parengimas popierinėje formoje arba jų generavimas ir registravimas elektroniniu būdu | Vnt. | **20** |
|  | Sutarčių, susijusių su juridinių asmenų teisių, akcijų perleidimu, parengimas | Vnt. | **20** |
|  | Visuotinio akcininkų ar narių susirinkimo protokolo parengimas | Vnt. | **20** |
|  | Juridinio asmens savininko, akcininko sprendimo parengimas | Vnt. | **10** |
|  | Likvidavimo akto parengimas | Vnt. | **10** |
|  | Akcininkų sąrašo, narių sąrašo parengimas | Vnt. | **10** |
|  | JAR-1 formos, įgaliojimo pildymas | Vnt. | **4** |
|  | Kitų JAR formų pildymas | Vnt. | **3** |
|  | JADIS pildymas | Vnt. | **5** |
|  | JANGIS pildymas | Vnt. | **3** |
|  | Sutikimo leisti įregistruoti juridinio asmens buveinę parengimas | Vnt. | **10** |
|  | Viešo skelbimo apie juridinio asmens pertvarkymą, likvidavimą parengimas | Vnt. | **5** |
|  | Pranešimo kreditoriams apie juridinio asmens pertvarkymą parengimas | Vnt. | **10** |
|  | Juridinio asmens pavadinimo rezervavimas elektroniniu būdu | Vnt. | **5** |
|  | Pertvarkomo ar likviduojamo juridinio asmens statuso registravimas elektroniniu būdu | Vnt. | **10** |
|  | Juridinio asmens pasikeitusių duomenų registravimas elektroniniu būdu | Vnt. | **10** |
|  | Konsultavimas paraiškų rengimo, buhalterinės apskaitos dokumentų tvarkymo, deklaracijų, ataskaitų, darbo užmokesčio žiniaraščių rengimo klausimais | Val. | **25** |
|  | Salės įrangos nuoma (videoprojektorius, kompiuteris, videoįranga, garso kolonėlės, rašomoji lenta su rašikliais, baldai) darbo valandomis | Val. | **20** |
|  | Salės įrangos nuoma (videoprojektorius, kompiuteris, videoįranga, garso kolonėlės, rašomoji lenta su rašikliais, baldai) ne darbo valandomis | Val. | **37** |

\_\_\_\_\_\_\_\_\_\_\_\_\_\_\_\_\_\_\_\_

**SPRENDIMO „DĖL VIEŠOSIOS ĮSTAIGOS KAIŠIADORIŲ TURIZMO IR VERSLO INFORMACIJOS CENTRO TEIKIAMŲ PASLAUGŲ ĮKAINIŲ SĄRAŠO PATVIRTINIMO“ PROJEKTO**

# AIŠKINAMASIS RAŠTAS

2025 m. lapkričio 27 d.

Kaišiadorys

1. **PROJEKTO TIKSLAI IR UŽDAVINIAI**

Kaišiadorių turizmo ir verslo informacijos centras (toliau – KTVIC) kreipėsi į savivaldybę, prašydamas atnaujinti kainas už KTVIC teikiamas paslaugas. Vertinant prašyme pateiktą informaciją, nustatyta, kad dalis KTVIC teikiamų paslaugų yra viešosios paslaugos, o kita dalis (teksto surinkimas, dokumentų įrišimas, kopijavimas ir pan.) nėra viešosios paslaugos.

Atsižvelgiant į tai, kad Lietuvos Respublikos smulkiojo ir vidutinio verslo plėtros įstatyme yra aiškiai apibrėžtos viešosios paslaugos smulkiajam ir vidutiniam verslui – informavimas, konsultavimas verslo pradžios, verslo plėtros ir kitais verslui aktualiais klausimais, mokymo, kvalifikacijos kėlimo ar perkvalifikavimo, metodinės paslaugos, teikiamos smulkiojo ir vidutinio verslo subjektams ir (arba) verslą pradėti ketinantiems fiziniams asmenims, taip pat patalpų, techninės ir biuro įrangos nuoma ir praktinė pagalba nuomojantiems šias patalpas smulkiojo ir vidutinio verslo subjektams, kainas už šias viešąsias paslaugas tvirtina Kaišiadorių rajono savivaldybės taryba.

Kainos už KTVIC teikiamas paslaugas, kurios nėra viešosios, bus nustatytos Kaišiadorių rajono savivaldybės mero potvarkiu.

Vietos savivaldos įstatymo 27 straipsnio 2 dalies 29 punktu meras yra įgaliotas įgyvendinti juridinio asmens dalyvio turtines ir neturtines teises bei pareigas ir atlikti kitas pagal įstatymus ir savivaldybės tarybos sprendimus priskirtas savivaldybės juridinių asmenų valdymo funkcijas, o pagal Viešųjų įstaigų įstatymo 5 straipsnio 3 dalį savivaldybė viešosios įstaigos steigėjos, savininkės ar dalininkės teises ir pareigas įgyvendina per savivaldybės merą, išskyrus tas viešosios įstaigos steigėjo ir savininko teises ir pareigas, kurios yra priskirtos savivaldybės tarybos išimtinei ir paprastajai kompetencijai (jeigu paprastosios savivaldybės tarybos kompetencijos įgyvendinimo savivaldybės taryba nėra perdavusi savivaldybės merui).

**LĖŠŲ POREIKIS IR** **ŠALTINIAI**

-

1. **SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

**-**

1. **KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Turto valdymo skyriaus vedėja Ligita Pūrienė