Projektas

KAIŠIADORIŲ RAJONO SAVIVALDYBĖS TARYBA

**SPRENDIMAS**

# DĖL KAIŠIADORIŲ RAJONO SAVIVALDYBĖS TARYBOS 2025 M. SPALIO 30 D. SPRENDIMO NR. V17E-266 „DĖL TURTO PERDAVIMO KAIŠIADORIŲ SOCIALINIŲ PASLAUGŲ CENTRUI“ PAKEITIMO

2025 m. gruodžio 18 d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Kaišiadorių rajono savivaldybės taryba n u s p r e n d ž i a:

Pakeisti Kaišiadorių rajono savivaldybės tarybos 2025 m. spalio 30 d. sprendimą Nr. V17E-266 „Dėl turto perdavimo Kaišiadorių socialinių paslaugų centrui“ ir antrąją pastraipą išdėstyti taip:

„Perduoti Kaišiadorių socialinių paslaugų centrui valdyti, naudoti ir disponuoti patikėjimo teise Kaišiadorių rajono savivaldybei nuosavybės teise priklausantį turtą, apskaitytą Kaišiadorių rajono savivaldybės administracijos balanse, butą (unikalus numeris 4400-2018-3211:3021, pažymėtas plane – 1A2p, statybos metai – 1954, bendras plotas – 40,15 kv. m, kambarių skaičius – 2), įsigijimo vertė – 48200 Eur, esantį Melioratorių g. 11-4, Žiežmariuose, Kaišiadorių r. sav.“

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja Nijolė Stanelienė

2025-12-02

Ligita Pūrienė Asta Masaitienė Lina Juodienė Karolis Petkevičius Tomas Vaicekauskas

# SPRENDIMO „DĖL KAIŠIADORIŲ RAJONO SAVIVALDYBĖS TARYBOS 2025 M. SPALIO 30 D. SPRENDIMO NR. V17E-266 „DĖL TURTO PERDAVIMO KAIŠIADORIŲ SOCIALINIŲ PASLAUGŲ CENTRUI“ PAKEITIMO“ PROJEKTO AIŠKINAMASIS RAŠTAS

2025 m. gruodžio 2 d.

Kaišiadorys

1. **PROJEKTO TIKSLAI IR UŽDAVINIAI**

Sprendimo projektu keičiamas perduodamų patalpų plotas iš 41,24 kv. m į 40,15 kv. m.

1. **LĖŠŲ POREIKIS IR** **ŠALTINIAI**

Šiam sprendimui vykdyti papildomų lėšų skirti nereikės.

1. **SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

Nėra.

1. **KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR**

**PAAIŠKINIMAI**

Lietuvos Respublikos vietos savivaldos įstatymo 15 straipsnio 2 dalies 19 punktas nustato, kad išimtinė savivaldybės tarybos kompetencija yra savivaldybei nuosavybės teise priklausančio turto savininko funkcijų įgyvendinimas įstatymų nustatyta tvarka.

Kaišiadorių rajono savivaldybės tarybos 2025 m. spalio 30 d. sprendime Nr. V17E-266 „Dėl turto perdavimo Kaišiadorių socialinių paslaugų centrui“ įrašytas neteisingas perduodamų patalpų plotas – 41,24 kv. m. Perduodamų patalpų plotas yra 40,15 kv. m.

Turto valdymo skyriaus vyresnioji specialistė Nijolė Stanelienė