**Projektas**

### KAIŠIADORIŲ RAJONO SAVIVALDYBĖS TARYBA

**SPRENDIMAS**

DĖL TURTO PERDAVIMO KAIŠIADORIŲ BENDRŲJŲ FUNKCIJŲ TARNYBAI

2025 m. gruodžio 18 d. Nr.

# Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, įgyvendindama Kaišiadorių rajono savivaldybės turto valdymo, naudojimo ir disponavimo juo tvarkos aprašo, patvirtinto Kaišiadorių rajono savivaldybės tarybos 2015 m. gegužės 28 d. sprendimu Nr. V17-125 „Dėl Kaišiadorių rajono savivaldybės turto valdymo, naudojimo ir disponavimo juo tvarkos aprašo patvirtinimo“, 3 punktą, Kaišiadorių rajono savivaldybės taryba n u s p r e n d ž i a:

1. Perduoti Kaišiadorių bendrųjų funkcijų tarnybai valdyti, naudoti ir disponuoti patikėjimo teise Kaišiadorių rajono savivaldybei nuosavybės teise priklausantį turtą – 2012 m. gamybos automobilį MAZDA M6 Touring 4D, valstybinis Nr. GFA850, įsigijimo vertė – 21026,41 Eur, be likutinės vertės, apskaitytą Kaišiadorių rajono savivaldybės administracijos balanse.

2. Nustatyti, kad šis sprendimas įsigalioja 2026 m. sausio 2 d.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia Kaišiadorių rajono savivaldybės tarybos narys Gintaras Gružauskas

Rengėja Nijolė Stanelienė

2025-12-01

Ligita Pūrienė Karolis Petkevičius Tomas Vaicekauskas Lina Juodienė Asta Masaitienė

SPRENDIMO „DĖL TURTO PERDAVIMO KAIŠIADORIŲ BENDRŲJŲ FUNKCIJŲ TARNYBAI“ PROJEKTO

**AIŠKINAMASIS RAŠTAS**

2025 m. gruodžio 1 d.

Kaišiadorys

1. **PROJEKTO TIKSLAI IR UŽDAVINIAI**

Kaišiadorių bendrųjų funkcijų tarnyba informavo Kaišiadorių rajono savivaldybės administraciją, kad jų tarnybos naudojamam automobiliui VW GOLF, valstybiniai Nr. EEE235, reikalingas remontas, kuris reikalauja didelių investicijų.

Kaišiadorių bendrųjų funkcijų tarnybai reikalingas automobilis tarnybos funkcijoms atlikti. Kaišiadorių rajono savivaldybės administracija siūlo perduoti 2012 m. automobilį MAZDA M6 Touring 4D.

**2. LĖŠŲ POREIKIS IR** **ŠALTINIAI**

Šiam sprendimui vykdyti papildomų lėšų skirti nereikės.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis nustato, kad savivaldybei nuosavybės teise priklausančio turto savininko funkcijas, vadovaudamasi įstatymais, įgyvendina savivaldybės taryba.

Lietuvos Respublikos vietos savivaldos įstatymo 15 straipsnio 2 dalies 19 punktas nustato, kad išimtinė savivaldybės tarybos kompetencija yra savivaldybei nuosavybės teise priklausančio turto savininko funkcijų įgyvendinimas įstatymų nustatyta tvarka.

Vadovaudamasi šiais įstatymais bei Savivaldybės turto valdymo, naudojimo ir disponavimo juo tvarkos aprašu, Kaišiadorių rajono savivaldybės taryba gali priimti sprendimą perduoti patikėjimo teise turtą Kaišiadorių bendrųjų funkcijų tarnybai.

Turto valdymo skyriaus vyr. specialistė Nijolė Stanelienė