## Projektas

### KAIŠIADORIŲ RAJONO SAVIVALDYBĖS TARYBA

**SPRENDIMAS**

**DĖL PRITARIMO NEKILNOJAMOJO TURTO ĮGIJIMO SANDORIUI**

2025 m. gruodžio 18 d. Nr.

# Kaišiadorys

Vadovaudamasi Lietuvos Respublikos vietos savivaldos įstatymo 6 straipsnio 32 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu ir Kaišiadorių rajono savivaldybės vardu sudaromų sutarčių pasirašymo tvarkos aprašo, patvirtinto Kaišiadorių rajono savivaldybės tarybos 2022 m. gruodžio 22 d. sprendimu Nr. V17E-306 „Dėl Kaišiadorių rajono savivaldybės vardu sudaromų sutarčių pasirašymo tvarkos aprašo patvirtinimo“, 3.8 papunkčiu, Kaišiadorių rajono savivaldybės taryba

n u s p r e n d ž i a:

1. Pritarti nekilnojamojo turto įgijimo neatlygintinai sandoriui, kuriuo UAB „Kaišiadorių valda“ neatlygintinai perduos Kaišiadorių rajono savivaldybės nuosavybėn savivaldybės savarankiškajai funkcijai – savivaldybių vietinės reikšmės kelių ir gatvių priežiūra, taisymas, tiesimas ir saugaus eismo organizavimas – įgyvendinti nuosavybės teise priklausantį turtą, esantį Kaišiadorių mieste:

1.1. nekilnojamąjį daiktą – žemės sklypą, kurio unikalus numeris 4400-3687-7953, plotas – 1.1520 ha, vidutinė rinkos vertė – 27600,00 Eur;

1.2. nekilnojamąjį daiktą – kelią (gatvę) – Lubinų gatvę, kurios unikalus numeris 4400-5597-9714, ilgis – 0,354 km, vidutinė rinkos vertė – 47900,00 Eur;

1.3. nekilnojamąjį daiktą – kelią (gatvę) – Rasų gatvę, kurios unikalus numeris 4400-5597-9725, ilgis – 0,410 km, vidutinė rinkos vertė – 55400,00 Eur.

2. Pritarti, kad visas išlaidas, susijusias su atlyginimu už notarinių veiksmų atlikimą, ir kitas susijusias notaro paslaugas, sudarant šio sprendimo 1 punkte nurodyto turto dovanojimo sutartį, padengtų Kaišiadorių rajono savivaldybės administracija.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Nijolė Stanelienė

2025-

Ligita Pūrienė Asta Masaitienė Ieva Šadurskienė

Tomas Vaicekauskas Karolis Petkevičius

**SPRENDIMO „DĖL PRITARIMO NEKILNOJAMOJO TURTO ĮGIJIMO SANDORIUI“ PROJEKTO**

**AIŠKINAMASIS RAŠTAS**

2025 m. lapkričio 27 d.

Kaišiadorys

1. **PROJEKTO TIKSLAI IR UŽDAVINIAI**

Į Kaišiadorių rajono savivaldybę kreipėsi UAB ,,Kaišiadorių valda“ ir siūlo neatlygintinai perimti žemės sklypą bei dvi žvyro dangos gatves.

1. **LĖŠŲ POREIKIS IR** **ŠALTINIAI**

Padidės Kaišiadorių miesto seniūnijos išlaidos už perimtų gatvių priežiūrą (sniego valymą, greideriavimą). Taip pat, tikėtina, kad ateityje šias gatves reikės asfaltuoti.

Pagal paslaugų sutartį gatvių priežiūros kainos tokios būtų:

1. Rasų gatvė:

Sniego valymas (mechanizuotas gatvių valymas, kai sniego 0–10 cm – 0,0025 Eur su PVM už m2). Nuvalymas vieną kartą kainuotų **10,25 Eur**.

Sniego valymas (mechanizuotas gatvių valymas, kai sniego 10–20 cm – 0,0029 Eur su PVM už m2). Nuvalymas vieną kartą kainuotų **11,89 Eur.**

Barstymas druska (0,041 už m2). Vienas barstymas kainuotų **168,10 Eur.**

1. Lubinų gatvė:

Sniego valymas (mechanizuotas gatvių valymas, kai sniego 0–10 cm – 0,0025 Eur su PVM už m2). Nuvalymas vieną kartą kainuotų **8,85 Eur.**

Sniego valymas (mechanizuotas gatvių valymas, kai sniego 10–20 cm – 0,0029 Eur su PVM už m2). Nuvalymas vieną kartą kainuotų **10,27 Eur.**

Barstymas druska (0,041 už m2). Vienas barstymas kainuotų **145,14 Eur.**

1. **SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

Turės būti pakeistas Kaišiadorių rajono savivaldybės vietinės reikšmės kelių (gatvių) sąrašas, patvirtintas Kaišiadorių rajono savivaldybės tarybos 2025 m. rugsėjo 25 d. sprendimu Nr. V17E-227.

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktas nustato, kad savivaldybė turtą įgyja pagal sandorius.

Lietuvos Respublikos vietos savivaldos įstatymo 6 straipsnio 32 punktas nustato, kad savivaldybės vietinės reikšmės kelių ir gatvių priežiūra, jų taisymas, tiesimas ir saugaus eismo organizavimas yra savivaldybės savarankiškoji funkcija.

Vadovaudamasi minėtais įstatymais, Kaišiadorių rajono savivaldybės taryba gali priimti sprendimą sutikti perimti savivaldybės nuosavybėn perduodamą turtą.

Turto valdymo skyriaus vyresnioji specialistė Nijolė Stanelienė