**KAIŠIADORIŲ RAJONO SAVIVALDYBĖS TARYBA**

**Projektas**

# SPRENDIMAS

DĖL GARANTIJOS SUTEIKIMO

2025 m. gruodžio 18 d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 21 punktu, Lietuvos Respublikos fiskalinės sutarties įgyvendinimo konstitucinio įstatymo 4 straipsnio 6 ir 7 dalimis, Lietuvos Respublikos biudžeto sandaros įstatymo 17 straipsnio 1 dalies 5 punktu, Savivaldybių skolinimosi taisyklių, patvirtintų Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“, 4 punktu ir atsižvelgdama į Kaišiadorių rajono savivaldybės kontrolės ir audito tarnybos 2025 m. gruodžio 2 d. išvadą Nr. AK/01-4 „Dėl Kaišiadorių rajono savivaldybės galimybės suteikti garantiją UAB „Kaišiadorių šiluma“, Kaišiadorių rajono savivaldybės taryba n u s p r e n d ž i a:

1. Suteikti iki 500000 (penkių šimtų tūkstančių) Eur garantiją UAB „Kaišiadorių šiluma“ investiciniam projektui „Stasiūnų CŠT sistemos rekonstrukcija pastatant dvi konteinerines dujų katilines“ įgyvendinti.

2. Įgalioti Kaišiadorių rajono savivaldybės administracijos direktorių, o jo nesant – jį pavaduojantį Administracijos darbuotoją pasirašyti su garantijos suteikimu visus reikalingus dokumentus.

Šis sprendimas per vieną mėnesį nuo jo paskelbimo arba įteikimo suinteresuotam asmeniui  
dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys)  
Lietuvos Respublikos viešojo administravimo įstatymo nustatyta tvarka arba Lietuvos  
administracinių ginčų komisijos Kauno apygardos skyriui (Laisvės al. 36, Kaunas)  
Lietuvos Respublikos ikiteisminio administracinių ginčų nagrinėjimo tvarkos įstatymo nustatyta  
tvarka, arba Regionų administraciniam teismui bet kuriuose šio teismo rūmuose (Šiaulių rūmai,  
Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio  
Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos  
administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Alma Drulienė

2025-12-04

Ieva Šadurskienė Asta Masaitienė Violeta Grajauskienė Ignas Simonaitis

Karolis Petkevičius

SPRENDIMO „DĖL GARANTIJOS SUTEIKIMO“ PROJEKTO AIŠKINAMASIS RAŠTAS

2025 m. gruodžio 4 d.

Kaišiadorys

1. PROJEKTO TIKSLAI IR UŽDAVINIAI

UAB „Kaišiadorių šiluma“ 2025 m. lapkričio 27 d. kreipėsi į Kaišiadorių rajono savivaldybės administraciją raštu Nr. SD-355 „Dėl garantijos suteikimo“. UAB „Kaišiadorių šiluma“ planuoja rekonstruoti Stasiūnų k., Kaišiadorių r., CŠT sistemą, atsisakant esamų neefektyvių šilumos gamybos įrenginių, seno energetiškai neefektyvaus katilinės pastato, magistralinių šilumos tiekimo tinklų. Įgyvendinus investicijų projektą „Stasiūnų CŠT sistemos rekonstrukcija pastatant dvi konteinerines dujų katilines“, bus padidintas šilumos gamybos efektyvumas bei šilumos tiekimo patikimumas. Arčiau šilumos vartojimo centrų bus atkelti šilumos gamybos įrenginiai, atsiras galimybė gaminti ir tiekti šilumos energiją ne tik šildymo sezono metu, bet ir gaminti bei tiekti vartotojams karštą vandenį šiltuoju laikotarpiu. Investicijų projekto „Stasiūnų CŠT sistemos rekonstrukcija pastatant dvi konteinerines dujų katilines“ įgyvendinimui numatoma investicinė vertė – iki 500000 (penkių šimtų tūkstančių) eurų. Tiksli investicinio projekto vertė bus žinoma atlikus viešųjų pirkimų procedūras.

**2. LĖŠŲ POREIKIS IR** **ŠALTINIAI**

Skolinamos lėšos – iki 500000 Eur.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

**---------**

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Kaišiadorių rajono savivaldybės kontrolės ir audito tarnybos 2025 m. gruodžio 2 d. išvada Nr. AK/01-4 „Dėl Kaišiadorių rajono savivaldybės galimybės suteikti garantiją UAB „Kaišiadorių šiluma“.

Fiskalinės sutarties įgyvendinimo konstituciniame įstatyme nustatyta, kad savivaldybės prisiimti įsipareigojimai pagal garantijas dėl savivaldybės valdomų įmonių prisiimtų, bet dar neįvykdytų įsipareigojimų grąžinti kreditoriams lėšas pagal paskolų sutartis, finansinės nuomos (lizingo) sutartis ar kitus įsipareigojamuosius skolos dokumentus negali viršyti 10 procentų valstybės biudžeto ir savivaldybių biudžetų finansinių rodiklių patvirtinimo įstatyme nurodytų tiems metams prognozuojamų savivaldybės biudžeto pajamų iš gyventojų pajamų mokesčio ir paskutinių pasibaigusių metų savivaldybės biudžeto gautų pajamų, išskyrus iš gyventojų pajamų mokesčio gautas pajamas ir valstybės biudžeto dotacijas, sumos.

Savivaldybės 2024 metais biudžeto gautos pajamos, išskyrus iš gyventojų pajamų mokesčio gautas pajamas, valstybės biudžeto dotacijas ir Europos Sąjungos ir kitą tarptautinę finansinę paramą, sudarė 6109 tūkst. Eur.

Atsižvelgiant į tai, Savivaldybės 2025 metais prisiimti įsipareigojimai pagal garantijas dėl Savivaldybės valdomų įmonių prisiimtų, bet dar neįvykdytų įsipareigojimų grąžinti kreditoriams lėšas pagal paskolų sutartis, finansinės nuomos (lizingo) sutartis, kitus įsipareigojamuosius skolos dokumentus negali būti didesni nei 3796,70 tūkst. Eur.

Savivaldybės prisiimti įsipareigojimai pagal garantijas 2025-09-30 sudarė 3012,40 tūkst. Eur. Savivaldybės valdomų įmonių prisiimtų skolinių įsipareigojimų, dėl kurių suteikta Savivaldybės garantija, likutis – 2244,60 tūkst. Eur. Savivaldybės prisiimamų įsipareigojimų pagal garantijas dėl savivaldybės valdomų įmonių prisiimtų, bet dar neįvykdytų įsipareigojimų grąžinti kreditoriams lėšas pagal paskolų sutartis, finansinės nuomos (lizingo) sutartis, kitus įsipareigojamuosius skolos dokumentus suma negali viršyti 1552,10 tūkst. Eur.

Garantijos suteikimo limitas neviršytas.

Finansų skyriaus vyr. specialistė Alma Drulienė