Projektas

KAIŠIADORIŲ RAJONO SAVIVALDYBĖS TARYBA

**SPRENDIMAS**

**dėl UAB „KOMFOVENT“ aTLEIDIMO NUO 2025–2029 METŲ NEKILNOJAMOJO TURTO MOKESČIO MOKĖJIMO**

2025 m. gruodžio 18 d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 14 punktu, Lietuvos Respublikos nekilnojamojo turto mokesčio įstatymo 7 straipsnio 5 dalimi, Ūkio subjektų atleidimo nuo žemės, žemės nuomos ir nekilnojamojo turto mokesčio tvarkos aprašo, patvirtinto Kaišiadorių rajono savivaldybės tarybos 2018 m. vasario 15 d. sprendimu Nr. V17-23 „Dėl Ūkio subjektų atleidimo nuo žemės, žemės nuomos ir nekilnojamojo turto mokesčio tvarkos aprašo patvirtinimo“, 4.4 papunkčiu, atsižvelgdama į Kaišiadorių rajono savivaldybės tarybos 2021 m. spalio 28 d. sprendimą Nr. V17E-243 „Dėl investicijų žemės sklype Pramonės g. 10, Kaišiadoryse, sutarties sudarymo ir standartinių sutarties sąlygų nustatymo“ bei 2022 m. sausio 20 d. Investicijų sutarties Nr. SUT-2, pasirašytos Kaišiadorių rajono savivaldybės, UAB „Komfovent“ ir UAB „Amalva“, 8.5 papunktį, Kaišiadorių rajono savivaldybės taryba n u s p r e n d ž i a:

Atleisti savivaldybės biudžeto sąskaita UAB „Komfovent“ (įmonės kodas 124130658) 5 (penkeriems) mokestiniams metams (už 2025–2029 metus) nuo nekilnojamojo turto (unikalus daikto numeris 4400-6178-9457; 4400-6178-9446; 4400-6178-9524; 4400-6178-9435; 4400-6621-7407; 4400-6624-9901; 4400-6178-9482; 4400-6178-9546; 4400-6178-9394; 4400-6178-9402) mokesčio mokėjimo.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Audronė Litvinskaitė

2025-12-08

Ieva Šadurskienė Asta Masaitienė Ignas Simonaitis Karolis Petkevičius

**SPRENDIMO**

**,,dėl UAB „KOMFOVENT“ aTLEIDIMO NUO 2025–2029 METŲ NEKILNOJAMOJO TURTO MOKESČIO MOKĖJIMO“ PROJEKTO AIŠKINAMASIS RAŠTAS**

2025 m. gruodžio 8 d.

Kaišiadorys

**1. PROJEKTO TIKSLAI IR UŽDAVINIAI**

Tikslas – atleisti nuo 2025–2029 metų nekilnojamojo turto mokesčio pagal gautą prašymą.

Uždavinys – atleisti nuo 2025–2029 metų nekilnojamojo turto mokesčio.

Sprendimo projektas parengtas vadovaujantis Lietuvos Respublikos nekilnojamojo turto mokesčio įstatymo 7 straipsnio 5 dalimi – Savivaldybių tarybos turi teisę savo biudžeto sąskaita sumažinti mokestį arba visai nuo jo atleisti.

Pagal 2022 m. sausio 20 d. Investicijų sutarties Nr. SUT-2, pasirašytos Kaišiadorių rajono savivaldybės, UAB „Komfovent“ ir UAB „Amalva“ (toliau – Investicijų sutartis), 8.5 papunktį Savivaldybė įsipareigojo Ūkio subjektų atleidimo nuo žemės, žemės nuomos ir nekilnojamojo turto mokesčio tvarkos apraše (toliau – Aprašas) nustatyta tvarka atleisti Investuotoją („Amalva“) nuo žemės mokesčio bei Investuotoją („Komfovent“) nuo nekilnojamojo turto mokesčio Žemės sklype naujai sukurtiems objektams ne trumpesniam negu 5 (penkerių) metų laikotarpiui nuo atitinkamo Investuotojo prašymo pateikimo dienos, nebent Savivaldybės taryba savo sprendimu nuspręstų pratęsti Skatinimo priemonių taikymo laikotarpį. Vadovaujantis Aprašo 4.4 papunkčiu, ūkio subjektai gali teikti prašymus dėl atleidimo nuo nekilnojamojo turto mokesčio penkerių metų laikotarpiui, jei investuota nuo 1000000 eurų ir daugiau ir sukuriama ne mažiau kaip 15 darbo vietų Kaišiadorių rajono savivaldybėje registruotiems gyventojams (jeigu su samdomais darbuotojais sudaromos  neterminuotos darbo sutartys visai darbo dienai). Šiuo metu investuotojai UAB „Amalva ir UAB „Komfovent“ (toliau – investuotojai) investavo Kaišiadorių rajono savivaldybėje daugiau negu 20 mln. Eur, o iki 2028 m. gegužės 1 d. sukurs 150 naujų darbo vietų, iš kurių 50 proc. Kaišiadorių rajono gyventojai. Šiuo metu UAB „Komfovent“ gamykloje Kaišiadoryse dirba 123 darbuotojai.

**2. LĖŠŲ POREIKIS IR** **ŠALTINIAI**

--------

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

--------

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Apmokestinamas nekilnojamasis turtas – gamybos paskirties pastatas ir kiti inžineriniai statiniai. Apskaičiuota NT mokesčio suma – 79824,99 Eur. Per penkerius metus įmonė sumokėtų 399124,95 Eur NT mokesčių.

# Finansų skyriaus vedėja Audronė Litvinskaitė