**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL PRISIDĖJIMO PRIE ASOCIACIJOS KAIMŲ BENDRUOMENĖS „VILTIJA“ VYKDOMO PROJEKTO ,,KULTŪROS SAVITUMO, TRADICIJŲ PUOSELĖJIMAS ĮTRAUKIANT VIETOS JAUNIMĄ“ FINANSAVIMO**

2025 m. gruodžio d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 13 punktu, Kaišiadorių rajono savivaldybės 2025–2027 metų strateginio veiklos plano, patvirtinto Kaišiadorių rajono savivaldybės tarybos 2025 m. vasario 20 d. sprendimu Nr. V17E-26 ,,Dėl Kaišiadorių rajono savivaldybės 2025–2027 metų strateginio veiklos plano patvirtinimo“, Investicijų, ūkio ir teritorijų planavimo programos 05.04.01.02 priemone ,,Vietos veiklos grupių strategijų įgyvendinimas ir projektų pareiškėjų, kurie gauna finansavimą iš ES ir kitų programų, dalinis rėmimas“, atsižvelgdama į Kaišiadorių rajono vietos veiklos grupės vietos plėtros strategijos 2024–2029 m., patvirtintos visuotinio Kaišiadorių rajono vietos veiklos grupės narių 2023 m. balandžio 25 d. susirinkimo Nr. 2 sprendimu, priemonės Nr. 5.1. ,,Bendruomeniškumą skatinančių iniciatyvų vystymas“ aprašą, kuriame nurodyta galima paramos, skiriamos pareiškėjams, lyginamoji dalis (iki 90 proc.), ir į asociacijos Kaimų bendruomenės „Viltija“ 2025 m. lapkričio 19 d. prašymą ,,Dėl prisidėjimo prie projekto biudžeto lėšomis“, Kaišiadorių rajono savivaldybės taryba n u s p r e n d ž i a:

1. Pritarti asociacijos Kaimų bendruomenės „Viltija“ teikiamam projektui ,,Kultūros savitumo, tradicijų puoselėjimas įtraukiant vietos jaunimą“ (toliau – Projektas).
2. Prisidėti prie asociacijos Kaimų bendruomenės „Viltija“ vykdomo Projekto finansavimo ne daugiau kaip 10 proc.
3. Įgalioti Kaišiadorių rajono savivaldybės administracijos direktorių, o jo nesant – jį pavaduojantį Administracijos darbuotoją pasirašyti dokumentus, susijusius su Projekto įgyvendinimu.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Albina Keblikaitė

Suderinta:

Violeta Grajauskienė Asta Masaitienė Audronė Litvinskaitė Ieva Šadurskienė Karolis Petkevičius Ignas Simonaitis

**SPRENDIMO**

**,,DĖL PRISIDĖJIMO PRIE ASOCIACIJOS KAIMŲ BENDRUOMENĖS „VILTIJA“ VYKDOMO PROJEKTO ,,KULTŪROS SAVITUMO, TRADICIJŲ PUOSELĖJIMAS ĮTRAUKIANT VIETOS JAUNIMĄ“ FINANSAVIMO“**

**PROJEKTO AIŠKINAMASIS RAŠTAS**

2025 m. gruodžio d.

Kaišiadorys

**1. PROJEKTO TIKSLAI IR UŽDAVINIAI**

Sprendimo projektas teikiamas, atsižvelgiant į Kaišiadorių rajono vietos veiklos grupės vietos plėtros strategijos 2024–2029 m., patvirtintos visuotinio Kaišiadorių rajono vietos veiklos grupės narių 2023 m. balandžio 25 d. susirinkimo Nr. 2 sprendimu, priemonės Nr. 5.1. ,,Bendruomeniškumą skatinančių iniciatyvų vystymas“ aprašą, kuriame nurodyta galima paramos, skiriamos pareiškėjams, lyginamoji dalis (iki 90 proc.), ir į asociacijos Kaimų bendruomenės „Viltija“ 2025 m. lapkričio 19 d. prašymą ,,Dėl prisidėjimo prie projekto biudžeto lėšomis“.

Įgyvendinant projektą ,,Kultūros savitumo, tradicijų puoselėjimas įtraukiant vietos jaunimą“ (toliau – Projektas), planuojama į dirbtuvių veiklas įtraukti 4 jaunas šeimas, mokyklų, meno mokyklų jaunimą. Žaslių kultūros centro Paparčių filialo mišraus choro, Širvintų parapijos choro, jaunimo kantičkinių giesmių ansamblio BROMOS, GŠ Ansamblio ir tarptautinio senosios muzikos ansamblio „Canto Fiorito“ atlikėjai, dalindamiesi įvairių laikotarpių muzikos atlikimo patirtimis, stiprins dirbtuvių dalyvių savivertę, vokalinius gebėjimus, sukurs galimybes koncertų, liturgijų metu atlikti sudėtingus senosios muzikos kūrinius. Muzikiniai įgūdžiai inicijuos gyvenimo būdo pokyčius, skatins aktyvaus laisvalaikio praleidimo iniciatyvas. Dirbtuvių veiklose dalyvaus 5 socialinę atskirtį patiriantys asmenys.

Projekto tikslas – kultūros savitumo, tradicijų puoselėjimas įtraukiant vietos jaunimą ir socialinę atskirtį patiriančius asmenis.

Planuojama bendra Projekto vertė – 10 819,16 Eur su PVM. Tinkamų finansuoti išlaidų suma – 9 737,24 Eur. Paramos intensyvumas – iki 90 proc. Kaišiadorių rajono savivaldybės administracijos prisidėjimas prie Projekto yra ne daugiau kaip 10 proc. – 1 081,92 Eur.

**2. LĖŠŲ POREIKIS IR ŠALTINIAI**

-----

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

-----

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Asociacijos Kaimų bendruomenės „Viltija“ 2025 m. lapkričio 19 d. prašymas ,,Dėl prisidėjimo prie projekto biudžeto lėšomis“.

Strateginio planavimo ir investicijų skyriaus vyr. specialistė Albina Keblikaitė