**Projektas**

**KAIŠIADORIŲ RAJONO SAVIVALDYBĖS TARYBA**

**SPRENDIMAS**

**DĖL PRISIDĖJIMO PRIE ASOCIACIJOS KARČIUPIO KAIMO BENDRUOMENĖS „MARIŲ KRANTAS“ VYKDOMO PROJEKTO ,,JAUNŲJŲ ATRADĖJŲ AKADEMIJA“ FINANSAVIMO**

2025 m. gruodžio d. Nr. V17E-

Kaišiadorys

Vadovaudamasi Lietuvos Respublikos vietos savivaldos įstatymo 15 straipsnio 2 dalies 13 punktu, Kaišiadorių rajono savivaldybės 2025–2027 metų strateginio veiklos plano, patvirtinto Kaišiadorių rajono savivaldybės tarybos 2025 m. vasario 20 d. sprendimu Nr. V17E-26 ,,Dėl Kaišiadorių rajono savivaldybės 2025–2027 metų strateginio veiklos plano patvirtinimo“, Investicijų, ūkio ir teritorijų planavimo programos 05.04.01.02 priemone ,,Vietos veiklos grupių strategijų įgyvendinimas ir projektų pareiškėjų, kurie gauna finansavimą iš ES ir kitų programų, dalinis rėmimas“, atsižvelgdama į Kaišiadorių rajono vietos veiklos grupės vietos plėtros strategijos 2024–2029 m., patvirtintos visuotinio Kaišiadorių rajono vietos veiklos grupės narių 2023 m. balandžio 25 d. susirinkimo Nr. 2 sprendimu, priemonės Nr. 5.1. ,,Bendruomeniškumą skatinančių iniciatyvų vystymas“ aprašą, kuriame nurodyta galima paramos, skiriamos pareiškėjams, lyginamoji dalis (iki 90 proc.), ir į asociacijos Karčiupio kaimo bendruomenės „Marių krantas“ 2025 m. lapkričio 11 d. prašymą ,,Dėl prisidėjimo prie vietos projekto“, Kaišiadorių rajono savivaldybės taryba n u s p r e n d ž i a:

1. Pritarti asociacijos Karčiupio kaimo bendruomenės „Marių krantas“ vykdomam projektui ,,Jaunųjų atradėjų akademija“ (toliau – Projektas).
2. Prisidėti prie asociacijos Karčiupio kaimo bendruomenės „Marių krantas“ vykdomo Projekto finansavimo ne daugiau kaip 10 proc.
3. Įgalioti Kaišiadorių rajono savivaldybės administracijos direktorių, o jo nesant – jį pavaduojantį Administracijos darbuotoją pasirašyti dokumentus, susijusius su Projekto įgyvendinimu.

Šis sprendimas per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės tarybai (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Albina Keblikaitė

Suderinta:

Violeta Grajauskienė Asta Masaitienė Audronė Litvinskaitė Ieva Šadurskenė Ignas Simonaitis Karolis Petkevičius

**SPRENDIMO**

**,, DĖL PRISIDĖJIMO PRIE ASOCIACIJOS KARČIUPIO KAIMO BENDRUOMENĖS „MARIŲ KRANTAS“ VYKDOMO PROJEKTO ,,JAUNŲJŲ ATRADĖJŲ AKADEMIJA“ FINANSAVIMO“**

**PROJEKTO AIŠKINAMASIS RAŠTAS**

2025 m. gruodžio d.

Kaišiadorys

**1. PROJEKTO TIKSLAI IR UŽDAVINIAI**

Sprendimo projektas teikiamas, atsižvelgiant į Kaišiadorių rajono vietos veiklos grupės vietos plėtros strategijos 2024–2029 m., patvirtintos visuotinio Kaišiadorių rajono vietos veiklos grupės narių 2023 m. balandžio 25 d. susirinkimo Nr. 2 sprendimu, priemonės Nr. 5.1. ,,Bendruomeniškumą skatinančių iniciatyvų vystymas“ aprašą, kuriame nurodyta galima paramos, skiriamos pareiškėjams, lyginamoji dalis (iki 90 proc.), ir į asociacijos Karčiupio kaimo bendruomenės „Marių krantas“ 2025 m. lapkričio 11 d. prašymą ,,Dėl prisidėjimo prie vietos projekto“.

Įgyvendinant projektą ,,Jaunųjų atradėjų akademija“ (toliau – Projektas), planuojama surengti 10-ties dienų vaikų dienos stovyklą, kurioje vaikai sportuos, pieš, dainuos, išbandys jėgas teatro vaidmenyse bei dalyvaus įvairiose edukacijose. Tai bus ne tik kokybiškas vaikų vasaros užimtumas, bet ir bendruomeniškumo skatinimas.

Planuojama bendra Projekto vertė – 9 829,12 Eur su PVM. Tinkamų finansuoti išlaidų suma – 8 846,21 Eur. Paramos intensyvumas – iki 90 proc. Kaišiadorių rajono savivaldybės administracijos prisidėjimas prie Projekto yra ne daugiau kaip 10 proc. – 982,91 Eur.

**2. LĖŠŲ POREIKIS IR ŠALTINIAI**

-----

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

-----

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

Asociacijos Karčiupio kaimo bendruomenės „Marių krantas“ 2025 m. lapkričio 11 d. prašymas ,,Dėl prisidėjimo prie vietos projekto“.

Strateginio planavimo ir investicijų skyriaus vyr. specialistė Albina Keblikaitė